**RAZREDNA NASTAVA**

1. **VANJA IVANČEVIĆ, 4.B - *PUTUJEMO HRVATSKOM***

Učenici će koristeći zemljovide i mobitele/tablete isplanirati putovanje do određene destinacije. Plan putovanja uključuje moguće načine putovanja (automobil, autobus, vlak, zrakoplov), troškovnik putovanja, boravak na destinaciji, značajne lokalitete koje će posjetiti, planiranje potrebne odjeće, obuće ovisno o vremenskim prilikama. Izradit će reklamni plakat/letak kojim će predstaviti odabranu destinaciju.

1. **ANA ŠPEGAR, 1.C – *RAZREDNI INTERLIBER***

Učenici će prodavati i kupovati dječje slikovnice i knjige. Nakon kupoprodaje, čitaju slikovnice uz čaj.

1. **IRENA TRBUŠIĆ, 1.A - *JESEN SVUDA OKO NAS I U NAMA***

Radionica uključuje likovno uređenje hodnika s temom JESEN, HJ-slažemo rečenice o jeseni, PID (domaćinstvo) -  izrada voćne salate sa većinom plodova jeseni; Glazbena kultura - pjevamo o jeseni. Nastava u boravku - jesenske igre na igralištu.

1. **IVA ŠIMIĆ, 1.D – *SVE JE TO MATEMATIKA***

Učenici će izrađivati društvenu igru s matematičkim zadacima.

1. **NIKOLINA HAUSELMAIER, 4.C**

1. radionica - *Povijest televizije*
Učenici će gledati kratki dokumentarni film o povijesti televizije te će zatim izrađivati plakat na zadanu temu.
2. radionica - *Medijska kultura*Učenici će gledati dječji film *Vuk samotnjak*. Nakon gledanja slijedi analiza filma i rješavanje nastavnog listića.

1. **ANDREA GOSTL – ENGLESKI JEZIK (1.A, 1.C) - *IN THE CLASSROOM***

Učenici se upoznaju s predmetima koji se nalaze unutar učionice (ploča, pod, vrata, prozor, klupe, stolice, koš za smeće... ). Boje, izrezuju i lijepe na pravo mjesto unutar listića.

1. **RENATA RUMENJAK, JASENKA PERKOVIĆ, NIKOLINA DRŽAIĆ, 3.A, 3.B, 3.C - *S HLAPIĆEM KROZ ŽIVOT***

Učenici će rješavati kviz, izrađivati ulaznice i likove od plastelina.

1. **VIŠNJA KRIŽ, 1.B**
2. radionica - *Mali bankari*

Učenici će izrezivati i slagati po vrijednostima novčanice novoizmišljenog novca pod nazivom *beuri*  (euri 1.b). Vrijednosti novčanica i kovanica neće prelaziti broj 5 kako bi učenici što bolje ponovili i primijenili znanje naučeno do sada na matematici.

1. radionica – *Kupi i prodaj*

Učenici će s izrađenim novcem preuzeti ulogu trgovaca i kupaca. Prodavat će i kupovati stvari iz razrednog dućana i tako igrajući se uvježbavati naučene sadržaje.

1. **DANIJELA BEGANOVIĆ, KLARA ČEŠKOVIĆ, IVANA HORVAT, ANITA HORVATINOVIĆ, MARTINA HUŠNJAK, ŽANETA MILOVIĆ, 2.A, 2.B, 2.C – *PROMET U GRADU***

Učenici će usvojiti niz praktičnih informacija, spoznaja i znanja o sigurnom načinu ponašanja u prometu (u svojstvu pješaka, vozača ili suputnika u automobilu) – posjetit će Zračnu luku, Autobusni kolodvor Zagreb te Glavni željeznički kolodvor i voziti se vlakom.

1. **MIRELA RAFAJ, 1.B, 1.D (PRODUŽENI BORAVAK)**
2. radionica - *Izrada vunenih kapica*
Učenici će izrađivati i ukrašavati vunene kapice uz pomoć vune, papira i škarica.
3. radionica - *Mali ilustratori*
Nakon pročitane slikovnice, učenici uče kako uspješno ilustrirati temu, lik ili događaj iz pročitane slikovnice.
4. **SENKA MUSTIĆ, 4.A – *GLAGOLJICA***

Učenici će u grupnom radu upoznati glagoljicu kao najstarije hrvatsko pismo, kad je  kako nastala, broj slova, vrste glagoljice, glagoljicu i brojeve, glagomatiku, spomenike i dokumente pisane glagoljicom...

1. **EVA RADOVČIĆ, 1.A (PRODUŽENI BORAVAK) – *SLIKARSKO ŠIVANJE***

Učenici će šivati na slikarskom platnu u tehnici goblena – motivi: jesen, slova i brojevi.